เรื่องร้องเรียน (ถนน) วันที่ 2022-06-06 01:57:38 — แขวงจตุจักร เขตจตุจักร กรุงเทพมหานคร
ขอให้ตลาดนัดจตุจักรใช้ระเบียบเกี่ยวกับการเข้าออกรถยนต์ในพื้นที่ตลาดนัดจตุจักรตามช่วงเวลาตอนเช้า 05.00-12.00 น. และเย็น 18.00 น. โดยไม่เปลี่ยนแปลง ทั้งขอให้มีมาตรการจับปรับรถยนต์ที่จอดรถเกินเวลาที่กำหนด อย่างที่บริษัทซึ่งได้สัมปทานดูแลการตอดรถที่ออกจดหมายมาข่มขู่ผู้ค้าริมรางในและนอก ทั้งที่ก็มีสถานภาพเป็นผู้เช่ากับสำนักงานตลาดเช่นเดียวกับผู้ค้า  รวมทั้งขอไม่ให้มีการทดลองให้มีการนำรถยนต์เข้าออกทั้งวัน ในพื้นที่บริเวณรอบตลาดนัดจตุจักร เพราะหากให้มีรถเข้าออกทั้งวันจะก่อให้เกิดการจราจรแออัดจากพื้นที่บริเวณด้านในจนขยายมาสู่ถนนด้านนอก เพราะในตลาดสามารถจอดได้ประมาณ 300 กว่าต่อสัดส่วนแผงค้าเกือบ 10,000 แผงค้า ผลกระทบในด้านความปลอดภัยที่อาจจะเกิดอุบัติเหตุรถเฉี่ยวชนผู้มาใช้บริการภายในตลาดนัด ผลกระทบที่เกิดจากมลภาวะเป็นพิษ ที่สำคัญคือส่งผลกระทบต่อการค้าขายของแผงค้าริมรางนอกและริมรางใน  อาทิ รถที่มีขนาดใหญ่บางคันจะจอดบังหน้าร้านซึ่งมีขนาดแผงเพียง 5 ตารางเมตร ผลกระทบจากความร้อนทั้งจากตัวเครื่องยนต์หรือแสงกระทบจากรถยนต์ส่องเข้าร้านค้า และเวลาฝนตกบางครั้งรถยนต์ก็ขับจนน้ำกระเซ็นเข้าตัวร้านค้า ทำให้สินค้าได้รับความเสียหาย ร้านค้าเกิดความสกปรก สูญเสียอัตลักษณ์ตลาดถนนคนเดินเพื่อการค้าและการท่องเที่ยวของตลาดนัดจตุจักร  และขอเรียนผู้ว่าและเจ้าหน้าที่ที่เกี่ยวข้องกับตลาดนัดจตุจักร ในตลาดนัดจตุจักรไม่มีการแต่งตั้งผู้แทนผู้ค้า แต่ตลาดนัดมีหลายกลุ่ม แต่ละกลุ่มในตลาดต่างก็เรียกร้องเพื่อผลประโยชน์ของกลุ่มค่ะ ก็เป็นสิทธิที่จะเรียกร้องได้ค่ะ ในความคิดเห็นของดิฉันและกลุ่ม การที่ผู้ค้าอีกกลุ่มต้องการเอารถให้เข้ามาและจอดรอบตลาดนัด ก็เพื่อใช้รถยนต์มาปิดหน้าแผงค้าริมราง และไล่ให้คนเดินเข้าไปในตัวตลาด ซึ่งถือว่าไม่เป็นธรรม เป็นการรังแก กลั่นแกล้ง เช่นการกล่าวหาว่า เอาพื้นที่สาธารณะส่วนกลางไปหาประโยชน์ ซึ่งไม่ใช่ข้อเท็จจริง ตามมติครม. ที่ให้การรถไฟแห่งประเทศไทยโอนอำนาจการบริหารให้กรุงเทพมหานครรับมาบริหาร และเป็นผู้เช่ามีวัตถุประสงค์สำคัญในสัญญาเพื่อให้สิทธิใช้พื้นที่เพื่อการค้าขายเป็นหลักซึ่งที่ผ่านมา แผงค้าริมรางเป็นฝ่ายถูกกระทำ  ขอความกรุณาอย่าแก้ปัญหาด้วยการสร้างปัญหาให้ที่อื่นต้องเดือดร้อนเลยค่ะ